b'\n_START_ARTICLE_\nEdo Roblek\n_START_SECTION_\n\xc5\xbdivljenje in delo\n_START_PARAGRAPH_\nEdo Roblek je maturiral na Gimnazija Poljane in diplomiral leta 1958 na Filozofski fakulteti v Ljubljani, slavistika - slovenski in ruski jezik. Od 1959 do 1960 je pou\xc4\x8deval v Hrastniku, nato pa v doma\xc4\x8dem Tr\xc5\xbei\xc4\x8du na Osnovni \xc5\xa1oli heroja Bra\xc4\x8di\xc4\x8da, na Osnovni \xc5\xa1oli Kri\xc5\xbee in na Osnovni \xc5\xa1oli heroja Grajzerja, kjer je bil potem tudi ravnatelj. Ob ustanovitvi Zavoda za kulturo in izobra\xc5\xbeevanje leta 1974 je postal direktor le-tega, to delo opravljal do leta 1988, nato pa je bil do upokojitve leta 1992 kustos v enoti Tr\xc5\xbei\xc5\xa1ki muzej.\n_START_SECTION_\n\xc5\xa0ahovska pot\n_START_PARAGRAPH_\n\xc5\xbde kot gimnazijec Poljanske gimnazije je za\xc4\x8del s turnirskim igranjem \xc5\xa1aha. Njegov mentor in dolgoletni \xc5\xa1ahovski sopotnik je bil slovenski velemojster Vasja Pirc. Kot \xc5\xa1ahist je igral za \xc5\xa0D Murka Lesce. V \xc5\xa1ahu je dosegel naslov mojstrskega kandidata igralnega \xc5\xa1aha. Na turnirjih je deloval tudi kot \xc5\xa1ahovski sodnik. Po upokojitvi, se je posvetil dopisnemu \xc5\xa1ahu in dosegel naziv vi\xc5\xa1jega mednarodnega mojstra.'